stanford-oval/wikipedia huggingface dataset:
חמאס
מימון חמאס

חמאס זוכה למימון רב מחלק ממדינות ערב ובתקופה מסוימת אף קיבלה מימון וסיוע צבאי וכלכלי רב מאיראן. קטר נותנת מימון ומחסה לראשי הלשכה המדינית של חמאס, כולל היו"ר ח'אלד משעל. על פי הערכות היא מעבירה לחמאס מדי שנה כ-100 מיליון דולר, לבד ממענקים מיוחדים שמסתכמים במאות מיליוני דולרים (למשל 350 מיליון דולר לאחר נפילת מורסי).
בנוסף "קרנות צדקה אסלאמיות" בעולם, ובייחוד במערב, מעבירים בחשאי כספים לחמאס. ב-2014 חשף בכיר בחמאס, מחמוד טועמה, שלתנועה האסלאמית של ערביי ישראל ובפרט לראאד סלאח יש קשרים סודיים עם חמאס ושהתנועה האסלאמית אף מעבירה כספים לפעילויות של חמאס. טועמה נעצר על ידי השב"כ וסיפק מידע על מקורות המימון של חמאס. הוא פירט על שורה של ארגונים בינלאומיים המממנים את חמאס, בהם "מוסד אלקודס הבינלאומי" ("מואססת אל-קודס א-דאוליה") וקואליציית הצדקה ("אאתלאף אלח'יר") בראשות יוסוף אל-קרדאווי.
חמאס גובה מס על הסחורות העוברה במנהרות ההברחה ברצועת עזה, המובילות מרפיח המצרית לרצועת עזה מתחת לציר פילדלפי.
בנובמבר 2014 פרסם מגזין פורבס ישראל מחקר מקיף על פיו מייצר חמאס בשנה כמיליארד דולר בממוצע. מבין ארגוני הטרור בעולם חמאס היה שני בעושרו רק לחזבאללה מבחינת הכנסות שנתיות. על פי התחקיר, השתלטות חמאס על רצועת עזה ב־2007 שדרגה את מעמדו. בכך עבר מהסתמכות על תרומות לקונצרן אדיר, אשר בזכות רשת המיסים המסועפת והמתוחכמת שטווה, השואב את הונו ממקורות מגוונים, כולל סיוע הומניטארי. נוסף לכך מנהל חמאס מאות עסקים, ופעילותו העסקית כוללת עסקי נדל"ן, ביטוח, בנקאות, מלונאות ותיירות. חמאס גם נוהג לגבות מס על כל סחורה המועברת במנהרות ההברחה המובילות מרפיח המצרית לרצועת עזה מתחת לציר פילדלפי. בשנת 2018 ירד החמאס למקום השלישי בדירוג, עקב השתקמות הטליבאן.
לטענת ישראל, ארגון הצדקה ג'מעת אל-ופא לרעיאת אל-מסנין פועל לתמיכה בחמאס.
יחסי החוץ של חמאס

חמאס מקיימת קשרי חוץ עם תנועות ארגונים ומדינות ברחבי העולם, במטרה לקבל תמיכה מדינית, צבאית, כלכלית, לקבל אהדה בדעת הקהל ולהנות משיתופי פעולה שונים. נכון לשנת 2023, עומד בראש משרד היחסים הבינלאומיים של הארגון מוסא אבו מרזוק.
יחסי החוץ של חמאס > איראן איראן

הקשרים בין איראן לחמאס נמשכים מזה שנים רבות. חמאס משתלב בציר ההתנגדות האזורי בהובלת איראן, הכולל גם את חזבאללה בלבנון וקבוצות אחרות כמו הג'יהאד האיסלאמי הפלסטיני והחות'ים בתימן. למרות ההבדלים האידאולוגיים בין איראן השיעית לחמאס הסוני, השותפות ביניהם מבוססת על ההתנגדות המשותפת לישראל ולארצות הברית
איראן מספקת לחמאס תמיכה כלכלית, צבאית ולוגיסטית. התמיכה כוללת העברת כספים, אספקת נשק והכשרה צבאית. איראן נחשבת לאחת התומכות המרכזיות בחמאס, ותמיכתה התבטאה באופן ברור במתקפה של חמאס על ישראל באוקטובר 2023, שכללה תכנון מורכב והכשרה שנמשכה חודשים, בהובלת איראן וחזבאללה. לפי אסמאעיל הנייה התמיכה הכלכלית של איראן בחמאס הגיעה לכ-70 מיליון דולר בשנה. בנוסף לתמיכה הכספית, איראן מסייעת בפיתוח טכנולוגיות נשק, כולל טילים ורחפנים מתקדמים, ומשמשת כמקור לוגיסטי להברחת אמצעי לחימה לרצועת עזה.
יחסי החוץ של חמאס > קטר (מדינה) קטר

יחסי החוץ של חמאס עם קטר הם משמעותיים ומבוססים על תמיכה כלכלית ופוליטית רחבה. קטר משמשת כמקום מושב למשרד הפוליטי של חמאס ומספקת לארגון תמיכה כספית ולוגיסטית. במהלך השנים, קטר סיפקה מימון לפרויקטים הומניטריים ברצועת עזה, כולל תשלום משכורות לפקידי ממשל, סיוע למשפחות נזקקות, ואספקת דלק. התמיכה הזו נעשית בידיעת ושיתוף פעולה עם ממשלות ארצות הברית וישראל.
מאז 2012, קטר מארחת את ההנהגה המדינית של חמאס, כולל ראש הלשכה המדינית איסמאיל הנייה עד לחיסולו באיראן ואישים נוספים כגון ח'אלד משעל.
קטר משמשת כמתווכת מרכזית בסכסוכים בין חמאס לישראל. היא מארחת את ראשי חמאס לפגישות מדיניות ומספקת פלטפורמה לשיחות פיוס ולמשא ומתן על הפסקות אש. היחסים בין קטר לחמאס התחזקו במיוחד לאחר שקטר הסכימה לארח את הנהגת חמאס בעקבות מלחמת האזרחים בסוריה, וכך אפשרה להם להימנע מתמיכה איראנית בלעדית.
הקשר בין קטר לחמאס זוכה לביקורת בינלאומית. קטר מואשמת בסיוע לארגון הנחשב על ידי ארצות הברית והאיחוד האירופי כארגון טרור. למרות זאת, קטר ממשיכה בתמיכתה המדינית והפיננסית בחמאס כחלק ממדיניות החוץ שלה לקידום האינטרסים הפלסטיניים ולחיזוק מעמדה הבינלאומי.
יחסי החוץ של חמאס > לבנון לבנון

יחסי החוץ בין חמאס ללבנון הם חלק חשוב במערך האסטרטגי של הארגון, במיוחד בכל הנוגע לשיתוף פעולה עם חזבאללה. חמאס מחזיקה בתשתיות צבאיות בלבנון, הכוללות שני יחידות מבצעיות עיקריות: יחידת אל-שימאלי ויחידת חאלד עלי. יחידות אלו עוסקות בגיוס והכשרה של לוחמים, ייצור כלי נשק ופיתוח תוכניות התקפה נגד ישראל. המאמץ הצבאי של חמאס בלבנון נעשה בעזרת כוח קודס האיראני. בנוסף, חמאס מקיים תיאום צמוד עם חזבאללה, כאשר שתי הארגונים משתפים פעולה בלחימה נגד ישראל. לדוגמה, במהלך הלחימה האחרונה בעזה, חזבאללה הבהיר שהוא מוכן להתערב בלחימה אם ישראל תתקוף את עזה בצורה נרחבת.
יחסי החוץ של חמאס > רוסיה רוסיה

מאז עליית חמאס לשלטון בעזה ב-2007, רוסיה קיימה פגישות רבות עם בכירי חמאס וסיפקה להם תמיכה מדינית. הקשרים הצבאיים בין חמאס לרוסיה מתבטאים גם באספקת נשק וטכנולוגיה. לדוגמה, חמאס השתמשה בטילים נגד טנקים מדגם קורנט מתוצרת רוסיה בהתקפותיה על ישראל. ישנה הערכה כי חמאס מקבלת סיוע צבאי ישיר או דרך מדינות כמו איראן וסוריה, במסגרת השותפות האסטרטגית בין רוסיה לאיראן.
רוסיה המשיכה לשמור על קשריה עם הארגון גם לאחר מתקפת 7 באוקטובר. ב-26 באוקטובר 2023, רוסיה אירחה משלחת של חמאס במוסקבה בהם נציגים של חמאס, כולל ראש היחסים הבינלאומיים מוסא אבו מרזוק, נפגשו עם סגן שר החוץ הרוסי מיכאיל בוגדנוב.
יחסי החוץ של חמאס > הרפובליקה הסוריתסוריה סוריה

סוריה הייתה תומכת נלהבת של חמאס עד 2011 עם פרוץ מלחמת האזרחים בסוריה. בינואר 2012, חמאס התייצב לצד המורדים הסורים נגד ממשלת בשאר אל-אסד. עם זאת, מאז 2022, היחסים שוקמו והתמיכה חודשה. מאז חזרתו של חמאס לציר ההתנגדות האזורי, הארגון שוב משתף פעולה עם סוריה וגורמים נוספים באזור המתנגדים למדיניות האמריקאית והישראלית. התמיכה המחודשת כוללת שיתוף פעולה אסטרטגי ומדיני, כשהמטרה המשותפת היא עמידה נגד האינטרסים של ארצות הברית וישראל באזור. חמאס חידש את קשריו עם סוריה כחלק מהמאמץ הרחב יותר לחיזוק הציר האזורי של ההתנגדות, הכולל גם את איראן וחזבאללה. לאחר נפילת משטר אל-אסד המשיך חמאס לפעול בשטח סוריה, ולפי הערכות ישראל פועלים במדינה כאלפיים אנשי חמאס.
יחסי החוץ של חמאס > טורקיה טורקיה

טורקיה מספקת תמיכה מדינית וחומרית לחמאס ומאפשרת למנהיגי הארגון לשהות במדינה ולהשתמש בה כבסיס לפעילותם. בכירים רבים של חמאס מתגוררים בטורקיה. גם לאחר מתקפת 7 באוקטובר, טורקיה ממשיכה לתמוך בחמאס בפומבי. נשיא טורקיה רג'פ טאיפ ארדואן הצהיר כי חמאס אינו ארגון טרור, אלא תנועת שחרור הנאבקת למען זכויות הפלסטינים. בנוסף, טורקיה מספקת תמיכה כספית לחמאס ומאפשרת לתנועה לגייס כספים ולתכנן פעולות מבצעיות. התמיכה של טורקיה בחמאס מביאה לביקורת בינלאומית רבה, במיוחד מצד ישראל וארצות הברית אך גם ראש ממשלת הולנד חרט וילדרס
יחסי החוץ של חמאס > הרפובליקה העממית של סין הרפובליקה העממית של סין

יחסי החוץ בין חמאס לסין מתאפיינים בקשרים מדיניים ודיונים על יציבות אזורית. סין פועלת כמתווכת בעימותים בין חמאס לגורמים פלסטיניים אחרים, ומקיימת פגישות עם נציגי חמאס בהקשר זה. לדוגמה, ביולי 2024 התקיימו בבייג'ינג שיחות פיוס בין חמאס לפתח, סין הביעה תמיכה בהקמת מדינה פלסטינית ובזכותם של הפלסטינים להגדרה עצמית. מפגשים דיפלומטיים שנערכו בין נציגי סין לחמאס הראו שסין מכירה בחמאס כחלק בלתי נפרד מהמאבק הפלסטיני, ואף הייתה ביקורתית כלפי הפעולות הישראליות בעזה מאז תחילת הלחימה במלחמת חרבות ברזל.
יחסי החוץ של חמאס > מצרים מצרים

באופן כללי מצרים עוינת וחשדנית כלפי חאמס עקב הקשר בינו לבין תנועת האחים המוסלמים וגורמים איסלמים נוספים המאיימים על השלטון במצרים. תחת הנהגתו של מוחמד מורסי ששלט בשנים 2011 עד 2013, תמכה בחמאס. מאז עלייתו לשלטון של הגנרל עבד עבד אל-פתאח א-סיסי במצרים ב-2014, היחסים בין מצרים לחמאס היו מורכבים ומתוחים. בתחילה, מצרים תחת א-סיסי נקטה מדיניות של עוינות כלפי חמאס, שכללה השמדת מאות מנהרות הברחה והידוק המצור על רצועת עזה. א-סיסי ראה בחמאס שלוחה של האחים המוסלמים, אויב פוליטי פנימי, והאשים את הארגון במעורבות בטרור נגד מצרים. עם השנים, המדיניות השתנתה והפכה למאוזנת יותר, כאשר מצרים החלה לשמש כמתווך מרכזי בסכסוך בין ישראל לחמאס. מצרים ניהלה מגעים עם חמאס כדי לשמור על יציבות האזור ולמנוע התדרדרות במצב הביטחוני.
יחסי החוץ של חמאס > מדינות נוספות

חמאס נמצא בקשרים ושיתופי פעולה עם מדינות נוספות בהן דרום אפריקה, סודאן, ונצואלה, ערב הסעודית, מלזיה.
יחסי החוץ של חמאס > חמאס והג'יהאד העולמי

תנועת חמאס תומכת בג'יהאד העולמי, אך בשלב הראשון דוגלת בהקמת מדינה אסלאמית בשטחי ארץ ישראל בלבד. לפיכך, מנסה חמאס לגייס את תמיכת העולם במאבק זה ולבדל את עצמו מארגונים כמו אל-קאעידה. כך למשל, גינתה חמאס את פיגועי 11 בספטמבר. היא נגד "אל-תוחיד ואל-ג'יהאד", ארגון הטרור האסלאמי המסונף ל"אל-קאעידה", לאחר שבאפריל 2011 חטפו ורצחו את הסופר האיטלקי ויטוריו אריגוני ברצועת עזה. זאת בדרישה לשחרור מנהיגם, אבו וליד אל-מקדסי. באוגוסט 2012 שחררה חמאס מהכלא את אל-מקדסי.
ב-14 באוגוסט 2009 הכריז המנהיג הרוחני של ג'נד אנצאר אללה עבד אל-לטיף מוסא בדרשת יום שישי במסגד אבן תימיה ברפיח על הקמת אמירות מוסלמית, תוך שהוא טוען כי החמאס אינו ארגון דתי. החמאס כתש את האמירות והרג את מנהיגיה.
עם זאת, משתף חמאס פעולה עם ארגונים המזוהים עם אל-קאעידה במאבק וטרור נגד ישראל. למשל בחטיפת גלעד שליט השתתף צבא האסלאם. ראש ממשלת חמאס אסמאעיל הנייה גינה את מבצע חנית נפטון להריגת מנהיג אל-קאעידה, אוסאמה בן לאדן, שיבח את בן לאדן וכינה אותו "לוחם ערבי מוסלמי".
לאחר סיום לאחר מבצע "שומר החומות" משמרות המהפכה וחמאס, הקימו מפקדה משותפת לתיאום פעולות צבאית נגד ישראל.
יחסי החוץ של חמאס > חמאס והג'יהאד העולמי > שיתוף פעולה עם חזבאללה

ארגון הטרור השיעי חזבאללה, השוכן בלבנון ומהווה מעין פרוקסי של איראן, פרס את חסותו על חמאס. שניהם מקבלים, ברמות שונות, מימון, אימונים והכוונה מאיראן. הארגונים מקיימים שיתוף פעולה רציף. שיתוף הפעולה התחזק לאחר גירוש פעילי החמאס ללבנון ב-1992, שאנשיהם לימדו את אנשי חמאס לבנות מכוניות תופת ומטעני חבלה. עם זאת, שיתוף הפעולה בין חמאס לחזבאללה אינו חף מקשיים, שכן לפעמים חמאס פועל בלבנון מבלי ליידע את חזבאללה מראש, מה שעלול לגרום למתחים בין הארגונים.
בזמן מבצע שומר החומות, חזבאללה, חמאס ואיראן הקימו חמ"ל משותף לתיאום פעולות הטרור נגד ישראל. לחמ"ל אף הגיע פעמיים מפקד כוח קודס, הגנרל אסמאעיל קאאני. חזבאללה שיתף מידע מודיעיני עם חמאס טרם התקפת צה"ל על "המטרו של עזה", ועל תרגיל ההונאה הצה"לי שקדם לו. לטענת סגן מזכ"ל חזבאללה, הוא העביר לחמאס גם מידע על תנועות צה"ל על ידי מזל"טים. עוד פורסם כי הארגון העביר נשק ותחמושת לעזה והעביר מספר קציני התנגדות פלסטינים מהרצועה במהלך התוקפנות.
לאחר טבח שבעה באוקטובר, בישראל התעורר חשש שחזבאללה יבצע פלישה דומה מצפון. כבר באותו היום גויסו כוחות מילואים משמעותיים לחזית הצפונית. בפועל התנהלה בצפון לוחמה בעצימות נמוכה, ואילו חמאס נותר להילחם לבדו. ראש הלשכה המדינית של חמאס, אסמאעיל הנייה, הגיע לביקור בהול באיראן, שם נפגש עם המנהיג העליון עלי ח'אמנאי. אך ח'אמנאי הבהיר כי איראן לא תשתתף ישירות במלחמה.
יחסי החוץ של חמאס > חמאס והג'יהאד העולמי > חמאס ודאעש

בין חמאס ודאעש קיים דמיון רעיוני, כשותפים לאידאולוגיה פונדמנטליסטית מדינה אסלאמית. ישנו גם דמיון מעשי בדפוסי הפעולה האכזריים, שליטה באוכלוסייה אזרחית, חינוך לשנאה, והעמדה בראש סדר העדיפויות את לוחמי ה"ג'יהאד". קשר בין הארגונים התקיים עם שלוחת המדינה האסלאמית בחצי האי סיני דרך מנהרות ההברחה של רצועת עזה מתחת לציר פילדלפי. חמאס סייע לדאעש בהעברת כספים, הכשרה ואימון של מחבלים, סיוע בקשר ותקשורת ובטיפול בפצועים.[דרוש מקור] לפי מקורות אחרים דאעש וחמאס מתנגדים זה לזה כתוצאה מהמטרות השונות של הארגונים, וכן בגלל התמיכה שחמאס מקבלת מאיראן. דאעש אף הוציא להורג פעיל חמאס.
לאחר טבח שבעה באוקטובר שביצע חמאס, על גופותיהם של חלק מהמחבלים שהשתתפו בטבח נמצאו דגלים של דאעש. בהתקפה נטבחו כ-1,200 ישראלים ואזרחים מעשרות מדינות, רובם אזרחים לא חמושים, כולל קשישים, ילדים ותינוקות. לאחר ההתקפה הצהיר נשיא ארצות הברית ג'ו ביידן כי "חמאס צמא דם כמו דאעש". ראש ממשלת צרפת עמנואל מקרון אף הציע להקים קואליציה בין לאומית להשמדת חמאס, בדיוק כמו כוח המשימה הבינלאומי שקם נגד דאעש. לאור כך התפרסם ההאשטאג #HamasisISIS שפירושו "חמאס הוא דאעש".
הכרה כארגון טרור

מדינת ישראל, ארצות הברית, קנדה, בריטניה, יפן, אוסטרליה והאיחוד האירופי אינם מכירים בחלוקה בין "זרוע מדינית" לבין "זרוע צבאית" ומבחינתם כל ארגון חמאס, על כל זרועותיו, הוא ארגון טרור. הולנד יישמה בפועל הכרזה זו, ואסרה על כניסתו של הנייה לשטחה באפריל 2007.
בדצמבר 2001 הכליל האיחוד האירופי את הזרוע הצבאית של חמאס ברשימת ארגוני הטרור שהכריז לאחר פיגועי 11 בספטמבר. שנתיים לאחר מכן הוכלל הארגון כולו ברשימה. חמאס ערערה על ההחלטה, וב־2014 קבע בית משפט כי ההכרזה מבוטלת בטיעון שהיא נעשתה על בסיס מידע "שנאסף מהתקשורת ומהאינטרנט". בית הדין לצדק של האיחוד האירופי שינה את ההחלטה והחזיר את חמאס לרשימת ארגוני הטרור ב־2017.
בפברואר 2024 ניו זילנד הכירה בחמאס כארגון טרור.
ביולי 2024 ארגנטינה הכירה בחמאס כארגון טרור.
סמלים > דגל חמאס

בדומה לדגל ערב הסעודית, מורכב דגל חמאס מכיתוב בצבע לבן בקליגרפיה ערבית של השהאדה – הכרזת האמונה האסלאמית (لَا إِلٰهَ إِلَّا الله مُحَمَّدٌ رَسُولُ الله - "אין אלוהים מלבד אללה; מוחמד שליח אללה") על רקע ירוק חלק – הצבע המסורתי שמזוהה עם האסלאם. בדומה לדגלים אסלאמיים אחרים, הצבע נגזר, על פי המסורת, מהגלימה הירוקה שעטה הנביא מוחמד.
סמלים > סמליל החמאס

בראש הסמליל, שרטוט של ישראל מהנהר עד לים, בהתאם לאמנת החמאס השואפת למדינה פלסטינית אסלאמית תיאוקרטית במקום מדינת ישראל. במרכזו, שתי חרבות מוצלבות על רקע כיפת הסלע, ומסביב דגלי פלסטין עם השהאדה, מתחת כיתוב "פלסטין" בערבית בשחור, ובמוטו השם המלא של הארגון.
אישים בולטים בחמאס > הנהגת חמאס מחוץ לשטחי רצועת עזה ואיו"ש

ח'אלד משעל, ראש הנהגת חו"ל של חמאס. עומד בראש מועצת השורא.
מוסא אבו מרזוק, סגנו של ח'אלד משעל ואחראי על גיוס הכספים בארצות הברית.
אסאמה חמדאן, נציג חמאס בלבנון.
מוחמד נזאל, חבר הלשכה המדינית של חמאס, ובעבר נציג התנועה ברבת עמון.
אבו אוסאמה עבד אל-מועטי, נציג חמאס בטהראן.
אבו מוחמד מוסטפא, מבכירי חמאס, יושב בדמשק.
ג'מאל עיסא, נציג חמאס בסודאן, גורש מסודאן בעקבות לחץ אמריקאי.
מוניר סעיד, נציג חמאס בתימן.
מוסטפא יוסף אל-לדאוי, בעבר נציג חמאס בסוריה ולבנון.
איברהים ע'ושה, חבר הלשכה המדינית של חמאס.
מוחמד מחמוד ציאם, היה נציג חמאס בתימן וסודאן.
מוסטפא אחמד אל-קאנוע, היה נציג חמאס בלבנון, סוריה ואיראן.
אישים בולטים בחמאס > הנהגת חמאס באיו"ש ובמזרח ירושלים

רובו של פרק זה אינו כולל מקורות או הערות שוליים, וככל הנראה, הקיימים אינם מספקים. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים. (4 בינואר 2024)
זאהר ג'בארין
יעוקב אבו עסב, ראש החמאס בירושלים, ואף ישב על כך בכלא.
כפאח סרחאן, מראשי חמאס בירושלים, ואף ישב על כך בכלא.
אחמד עליאן, מראשי חמאס בירושלים, ואף ישב על כך בכלא.
עכרימה סברי, מופתי חבר רשמי בוועד "קואליציית הצדקה" של חמאס.
נגאח בכיראת, שייח וסגן מנהל הוואקף.
נאסר הדמי, פעיל חמאס מרכזי במזרח ירושלים, משמש כראש הוועדה למלחמה בייהוד ירושלים.
מוסטפא אבו זהרה, ממנהיגי חמאס במזרח ירושלים, משמש כראש מועצת בתי העלמין המוסלמים בווקף.
הנאדי חלוואני, פעילת חמאס מרכזית במזרח ירושלים, ומבכירות המורביאטת.
חדיג'ה חוייס, מורה ופעילת חמאס מרכזית במזרח ירושלים ומבכירות המורביטאת.
אישים בולטים בחמאס > הנהגת חמאס בשטחי רצועת עזה

מחמוד א-זהאר, בכיר חמאס בעזה, כיהן כשר החוץ בממשלת חמאס.
ד"ר באסם נעים, כיהן כשר הבריאות בממשלת חמאס.
וצפי קבהא, כיהן כשר האסירים בממשלת חמאס, אחד המנהיגים הבכירים של חמאס בג'נין.
ד"ר נאיף אלרג'וב, כיהן כשר ההקדשים וענייני הדת בממשלת חמאס. אחיו של ג'יבריל רג'וב.
סמיר אבו עישה, כיהן כשר התכנון בממשלת חמאס.
ח'אלד אבו ערפה, כיהן כשר בלי תיק לענייני ירושלים בממשלת חמאס, מבכירי חמאס במזרח ירושלים.
עיסא אלג'עברי, כיהן כשר השלטון המקומי בממשלת חמאס.
פרופ' עאטף אבראהים עדואן, כיהן כשר בלי תיק לענייני פליטים בממשלת חמאס.
מחמד אלברע'ות'י, כיהן כשר העבודה בממשלת חמאס, פעיל בכיר בחמאס מאז 1995.
ד"ר עאטף עדואן, כיהן כשר לענייני פליטים בממשלת חמאס.
ד"ר ראזי חמד, כיהן כדובר ממשלת חמאס.
אסמאעיל עבד אללטיף מחמד אלאשקר, חבר סיעת חמאס במועצה המחוקקת.
טאהר א-נונו, דובר ממשלת חמאס ברצועת עזה.
סאמי אבו זוהרי, מדוברי חמאס.
מושיר אל-מסרי, מדוברי חמאס.
מוחמד אבו טיר, מספר 2 ברשימה של חמאס לבחירות.
שיח' חסן יוסף ח'ליל, ממנהיגי חמאס בשטחים, נכלא בישראל לסירוגין. בנו מסעב חסן יוסף הפך לסוכן שב"כ ולפעיל הסברה פרו-ישראלי.
שיח' מוחמד ע'זאל, ממנהיגי חמאס בשטחים.
ח'ליל אל-חיה, בכיר בחמאס, החליף את סעיד סיאם כשר הפנים לאחר שהשני נהרג במבצע עופרת יצוקה. סגן ראש הלשכה המדינית בעזה.
אחמד אבו חלבג'ה, חבר פרלמנט מטעם חמאס.
אסלאם שהוואן, דובר כוחות הביטחון של חמאס.
אישים בולטים בחמאס > "הזרוע הצבאית"

ראו: טרוריסטים בולטים בגדודי עז א-דין אל-קסאם
ראו גם

מוקאוומה
אמנת חמאס
עימות חמאס–פת"ח ברצועת עזה
קואליציית הצדקה
המדינה האסלאמית
טבעת האש האיראנית
פשעי המלחמה של חמאס
Gaza Now
לקריאה נוספת

ב' שוש (עורך), תנועת ההתנגדות האסלאמית בשטחים - "חמאס" - פעילותה, תרומתה לאנתפאצ'ה ומדיניותה לגבי הסכסוך הערבי-ישראלי, [ישראל]: חצב, תשמ"ט/1988 (פרסום ראשוני של אגף המודיעין בצה"ל)
אביבה שאבי ורוני שקד, חמאס: מאמונה באללה לדרך הטרור, כתר הוצאה לאור, 1994
שאול משעל ואברהם סלע, זמן חמאס - אלימות ופשרה, הוצאת ידיעות אחרונות, מהדורה שנייה ומורחבת, 2006
מיכאל מילשטיין, המהפכה הירוקה: דיוקנה החברתי של תנועת החמאס, הוצאת מרכז משה דיין ללימודי המזרח התיכון ואפריקה באוניברסיטת תל אביב, 2007
גיא אביעד, לקסיקון חמאס, הוצאת מערכות, 2008
מסעב חסן יוסף, בן החמאס (מאנגלית: דפנה לוי), הוצאת מודן, 2010
שאול ברטל, דרך ג'האד בפלסטין, הוצאת כרמל, 2012
שלומי אלדר, להכיר את חמאס, כתר הוצאה לאור, 2012
חמאס: חברה במבחן הפונדמנטליזם, הוצאת דרור לנפש, 2014
"היא צעקה ללא מילים": תחקיר ה"ניו יורק טיימס" מתעד אינוס שיטתי של ישראליות ב-7 באוקטובר, ישראל היום
דוד חכם, ותימלא הארץ חמאס: השיח' אחמד יאסין ומלחמתו בישראל, קתדרת חייקין לגאואסטרטגיה, אוניברסיטת חיפה, 2006
מאיר ליטבק, "חמאס: אסלאם, זהות פלסטינית וג'האד", בתוך: מאיר ליטבק (עורך), אסלאם ודמוקרטיה בעולם הערבי, הוצאת הקיבוץ המאוחד, 1998, עמודים 147–179
עומר דוסטרי, לוחמה באזור האפור התמודדות ישראל מול אסטרטגיית חמאס, הוצאת מערכות, 2019
רס"ב א', חיל המודיעין, "חמאס ומאמץ התודעה לציבור הישראלי", מערכות עורף, מערכות, מאי 2020.
הערות שוליים

| --- | --- |
בקרת זהויות :  NLI: 987007308031005171  PLWABN: 9810643517405606  BIBSYS: 6003799  BNE: XX165584  BnF: cb13176165h (data)  CANTIC: a19159511  CiNii: DA14929271  GND: 5069914-3  ISNI: 0000 0001 2172 1841  LCCN: n88280213  LNB: 000182387  NDL: 01065362  NKC: olak2003189200  NLA: 49286887  RERO: 02-A000116507  SUDOC: 035239301  VIAF: 142009904   WorldCat (עם VIAF): 142009904 
כרוז של חמאס המשבח את פיגועי ההתאבדות
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פיגוע באוטובוס ב-1996 שעליו אחראי חמאס
תוצאות הבחירות לפרלמנט 2006
הפגנת תמיכה בחמאס ברמאללה. בכרזה מופיעים דיוקנותיהם של אחמד יאסין ועבד אל-עזיז א-רנתיסי, שני מנהיגי חמאס שנהרגו בידי ישראל במהלך האינתיפאדה השנייה.
מבנה מגורים שרוף בקיבוץ בארי לאחר התקפת הפתע והטבח בקיבוץ, צילום: יואב קרן.
המנהיג העליון באיראן אייתוללה ח'אמנאי ויושב-ראש הלשכה המדינית של חמאס, חאלד משעל, טהראן, איראן, אפריל 2006
איסמאיל הנייה בפגישה עם עלי חמינאי, המנהיג העליון של איראן 2012.
מנהיג חמאס איסמעיל הנייה בפגישה עם בכירים רוסים במוסקבה ב-2022
מדינות המכירות בחמאס כארגון טרור
ג'יימס קליס

| --- | --- |

ג'יימס קליס, יולי 2009
 לידה:  4 ביוני 1971 (בן 53) לונדון, אנגליה
 מדינה:  הממלכה המאוחדת 
 תקופת הפעילות:  מ-1996 
 עיסוק:  במאי, תסריטאי
 מקום לימודים:  אוניברסיטת יורק  האקדמיה למוזיקה ולאמנויות הדרמה של לונדון  בית הספר הארו 
 פרסים והוקרה:  פרס סטורן   פרס מכון הסרטים האמריקאי
 פרופיל ב-IMDb
 
ג'יימס קליס (באנגלית: James Callis; נולד ב-4 ביוני 1971) הוא שחקן תיאטרון, טלוויזיה וקולנוע בריטי יהודי. ידוע בעיקר בשל הדמות אותה גילם בסדרת המדע הבדיוני "בטלסטאר גלקטיקה" - ד"ר גאיוס באלטר. כמו כן, קליס שיחק בסרט הקולנוע "יומנה של ברידג'ט ג'ונס" בתפקיד טום - החבר הטוב ביותר של ברידג'ט. בשנת 2010 לוהק לסדרת הטלוויזיה אאוריקה.
ילדותו ולימודיו

קליס נולד וגדל בלונדון ב-4 ביוני 1971, שם הוריו ניהלו אכסניה. קליס הוא יהודי, נצר למהגרים מרוסיה ופולין. קליס למד באוניברסיטת יורק בה רכש תואר בספרות בשנת 1993. בזמן לימודיו היה שחקן רוגבי נלהב בד בבד עם משחק, תסריטאות ובימוי. קליס היה חבר באגודת גילברט וסאליבן ואפילו הופיע בהפקות של אוניברסיטת קיימברידג' כולל מחזה של הרולד פינטר - מסיבת יום הולדת.
קריירה

קליס למד באקדמיה למוזיקה ולאמנויות הדרמה של לונדון אותה סיים בשנת 1996. באותה השנה הוא זכה בפרס ג'ייק טינקר בתואר השחקן העולה המבטיח ביותר במחזה "Old Wicked Songs" לצד בוב הוסקינס.
קליס הופיע במגוון הפקות תיאטרון, רדיו וטלוויזיה. הוא גם היה מעורב בכתיבה ובימוי. בכורתו בבימוי הייתה בסרט מזל של מתחילים, בו היה גם שותף בכתיבה. לצד ניק כהן. קליס גם כיכב בסרט לצד כוכבים רבים כגון: ג'ולי דלפי, סטיבן בקרוף וכריסטופר קזנובה. הביקורות קטלו את הסרט, אך למרות זאת זכה להצלחה קטנה.
קליס הופיע בסרט יומנה של ברידג'ט ג'ונס לצד רנה זלווגר ויו גרנט בקיץ 2001. עד דצמבר 2002 השתתף במחזות בתיאטרון סוהו והופיע במספר תפקידים בטלוויזיה. בשנת 2003, השתתף קליס במיני סדרה בטלסטאר גלקטיקה ובסדרה בטלסטאר גלקטיקה שמהוות רימייק לסדרה מ-1978 - בטלסטאר גלקטיקה בתור ד"ר גאיוס בלאטר - מדען מבריק ומפורסם המנוצל על ידי הסיילונים כדי לעזור להם לפרוץ את הגנות 12 הקולוניות של קובול. על משחקו בסדרה הוא זכה בשנת 2006 בפרס סטורן עבור שחקן המשנה הטוב ביותר ובפרס מכון הסרטים האמריקאי.
חייו האישיים

קליס נשוי לנהה משנת 1998 ויש להם שלושה ילדים.
פילמוגרפיה > קולנוע

| שָׁנָה | סרט | תפקיד | הערות |
| --- | --- | --- | --- |
| 1997 | Weekend Bird | מייק | סרט קצר |
| 1999 | Surety | בן | סרט קצר; גם במאי ומפיק |
| 2001 | יומנה של ברידג'ט ג'ונס | טום |  |
| 2001 | Begginer's Luck | מארק פיינמן | גם במאי שותף, מפיק שותף וכותב |
| 2004 | ברידג'ט ג'ונס: עובדות החיים | טום |  |
| 2004 | Dead Cool | ג'וש |  |
| 2006 | לילה אחד עם המלך | המן, האגגי |  |
| 2010 | Reuniting The Rubins | דני רובינס |  |
| 2010 | Meet Pursuit Delange | מִרדָף | סרט קצר |
| 2013 | Austanland | קולונל אנדרוז |  |
| 2013 | Believe | איש במק |  |
| 2016 | The Hollow | ווהן קילינגר |  |
| 2016 | ברידג'ט ג'ונס בייב | טום |  |
| 2017 | בית ליד האגם (אנ') | סקוט |  |
| 2025 | ברידג'ט ג'ונס: חוזרת לשוק | טום |  |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1996 | Murder Most Horrid | מרק | בפרק: "Confess" |
| 1996 | Soldier Soldier | מייג'ור טים פורסטר | 9 פרקים |
| 1997 | A Dance to the Music of Time | גווינט | בפרק: "Post War" |
| 1998 | Heat of the Sun | סגן סגן קליב לאניארד | בפרק: "Private Lives" |
| 1998 | סיפורי המסתורין של רות רנדל | גאי קורן | פרקים: "Going Wrong: Part 1", "Going Wrong: Part 2" and "Going Wrong: Part 3" |
| 1999 | Sex, Chips & Rock n' Roll | הזאב | מיני סדרה |
| 1999 | The Scarlet Pimpernel | אנרי | בפרק: "Valentin Gautier" |
| 2000 | Arabian Nights | הנסיך אחמד | מיני סדרה |
| 2000 | Jason and the Argonauts | ספירטס | מיני סדרה |
| 2001 | As If | סבסטיאן | בפרק: "Nicki's POV" |
| 2001 | ויקטוריה ואלברט | ארנסט של סקס-קובורג-גוטה | סרט טלוויזיה |
| 2002 | Relic Hunter | ראול | בפרק: "Faux Fox" |
| 2003 | הלנה מטרויה | מנלאוס | מיני סדרה |
| 2003 | בטלסטאר גלקטיקה | ד"ר גאיוס בלטאר | מיני סדרה |
| 2003 | Blue Dove | דומיניק פאסקו | מיני סדרה |
| 2004–2010 | בטלסטאר גלקטיקה | ד"ר גאיוס בלטאר | 73 פרקים |
| 2007 | Battlestar Galactica: Razor | ד"ר גאיוס בלטאר | סרט טלוויזיה |
| 2008 | Late Show with David Letterman | גאיוס בלטר / עשרה המופעים הטובים ביותר | ללא קרדיט |
| 2009 | Merlin and the Book of Beasts | מרלין | סרט טלוויזיה |
| 2009 | Numb3rs | מייסון דורייה | בפרק: "Angels and Devils" |
| 2010 | פלאש פורוורד | גבריאל מקדאו | פרקים: "The Garden of Forking Paths", "Goodbye Yellow Brick Road", "Course Correction" and "The Negotiation" |
| 2010–2012 | אאוריקה | ד"ר טרבור גרנט | 10 פרקים |
| 2011 | מרלין | ג'וליוס בורדן | בפרק: "Aithusa" |
| 2011 | 17th Precinct | ג'ף בוסון | TV pilot |
| 2012 | רציחות במידסומר | טובי וג'וליאן דקוטוויל | בפרק: "The Dark Rider" |
| 2012 | DCI Banks | אוון פירס | פרקים: "Innocent Graves – Part 1" and "Innocent Graves – Part 2" |
| 2013 | החץ | הדוגר. | בפרק: "Dodger" |
| 2013 | Key & Peele | ויליאם שייקספיר | בפרק #3.8 |
| 2013–2014 | CSI | ג'ון מרצ'יסטון | פרקים: "Skin in the Game", "The Devil and D.B. Russell" and "Boston Brakes" |
| 2014–2016 | המוסקטרים | אמיל בונייר | פרקים: "Commodities" and "The Queen's Diamonds" |
| 2015 | A.D. The Bible Continues | הורדוס אנטיפאס | מיני סדרה |
| 2015 | Gallipoli | אליס אשהד-ברטלט | מיני סדרה |
| 2015 | ריק ומורטי | פט ג'וטרמן (קול) | בפרק: "The Wedding Squanchers" |
| 2017–2021 | קסטלווניה | אלוקארד (קול) | 27 פרקים |
| 2017–2018 | 12 קופים | אתן / העד | 5 פרקים |
| 2017 | Once Upon a Date | אד הולנד | סרט טלוויזיה |
| 2019–2022 | Blood & Treasure | סיימון הרדוויק / קרים פרוק | תפקיד ראשי |
| 2020 | מקגייוור | הסוחר | פרקים: "Soccer + Desi + Merchant + Titan" and "Psy-Op + Cell + Merchant + Birds" |
| 2022 | מסע בין כוכבים: פיקארד | מוריס פיקארד | פרקים: "Monsters" and "Hide And Seek" |
| 2023–היום | קסטלווניה: נוקטורנו | אלוקארד (קול) | 9 פרקים |
| 2024 | סוסים איטיים | קלוד וילאן | 4 פרקים |
דוד מנשרי

| --- | --- |

דוד מנשרי, 2008
 לידה:  28 באוקטובר 1944 (בן 80) 
 ענף מדעי:  היסטוריה של המזרח התיכון ואפריקה, איראן
 מקום לימודים:  אוניברסיטת תל אביב 
 מוסדות:  אוניברסיטת תל אביב, אוניברסיטת קורנל, ואוניברסיטת פרינסטון
 תלמידי דוקטורט:  שמעון שמיר ומיכאל חן
 תרומות עיקריות
 היסטוריה החדשה של איראן
 
דוד מנשרי (נולד ב-28 באוקטובר 1944) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב, חוקר בכיר במרכז אליאנס ללימודים איראניים ובמרכז דיין לחקר המזרח התיכון ואפריקה. מומחה לאיראן, לדת ומדינה, ולחינוך גבוה במזרח התיכון.